صح طاح الصنم وانكول اجانه الخير
جابنه الفتن من جانه الاستعمار
اكل خبز الجواعه وفرهد الخيرات
بدستوري يبوك بحجت استثمار
****
والطالب ابحكه اتلومه كل الناس
ماطالب بحك نكولن استهتار
جم كطره اوكعة من طبو الهل يوم
وجم حره نبت بضلوعه البسمار
****
ترى عدنه زلم متحزمه بل بارود
وعلمن اني اكلك امس شنو الصار
بس دور بضهرك تلكه الف نيشان
طعنت فاله بيك وظربة المكوار
****
وين زلامنه المانامو على الظيم
وين الي يجينه ويعدل الميله
معروفين احنه بثورة العشرين
تخاف الدنيه امس من جدم الكحيله
****
لو واحد يجنه بس مثل شعلان
جاشردت العظمه بيوم وبليله
شواربنه ترف لوشفنه الاستعمار
وعلى جتفه اخوي الي يتجيله
****
يل اتوتي علي باجر عليك ادور
بلياي الحمل من ينهض يشله
******
امس شفة انه سني بحضرت العباس
كال ادعي الوطنه يرجع ابحيله
وامس حتى الكنيسه ندبة الكرار
وينك ياعلى الماترضه بل عيله
****
بحجة حررتني اتريد اطخلك راس
وانه بحر الشجاعه المانشف سيله
على حب الوطن زعلان حتى المات
كام ونفض لحده ويسرج ابخيله
تراهي الغيره عدنه اثورجن بركان
اذا بنت العراق اذبن الشيله
اخركتاباتي
الشاعر
ابوسيف العويسي